open-index/open-wikipedia-markdown huggingface dataset:
מרטין שרמן

**מרטין ג'רלד שרמן** (באנגלית: **Martin Gerald Sherman**; נולד ב-22 בדצמבר 1938) הוא מחזאי ותסריטאי אמריקאי. שרמן חי ועובד בלונדון מאז שנת 1980, הוא יהודי והומוסקסואל מוצהר.
התפרסם מאוד בעקבות המחזה שלו (שעובד אחר כך לסרט) - "עקומים" העוסק ברדיפת הומוסקסואלים בגרמניה הנאצית.

## מחזותיו שהועלו בישראל
***[[עקומים]]** - מחזה העוסק ברדיפת הומוסקסואלים בגרמניה הנאצית (הועלה בתיאטרון חיפה ב-1983 בהשתתפות דורון תבורי ויוסי פולק).
***משיח** – מחזה על תקופתו של נביא השקר שבתאי צבי (הועלה בתיאטרון חיפה ב-1983 בהשתתפות תחיה דנון).
***כשהיא רוקדת** – מחזה על הרקדנית איזדורה דאנקן (הועלה בתיאטרון חיפה ב-1986 בהשתתפות גילה אלמגור).
***רוז** - מחזה על ניצולת השואה (הועלה בתיאטרון הקאמרי ב-2000 בהשתתפות ג'יטה מונטה).

## קישורים חיצוניים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:סופרים יהודים אמריקאים
קטגוריה:מחזאים יהודים אמריקאים
קטגוריה:תסריטאי קולנוע יהודים אמריקאים
קטגוריה:להט"בים יהודים אמריקאים
קטגוריה:סופרים להט"בים אמריקאים
קטגוריה:בוגרי אוניברסיטת בוסטון
קטגוריה:אמריקאים שנולדו ב-1938
ג'ו אלאה

**ג'ואנה (ג'ו) איילה אלאה** (באנגלית: **Joanna (Jo) Ayela Aleh**; נולדה ב-15 במאי 1986) או בשמה העברי **קסם שוקרון** היא שייטת יהודייה-ניו זילנדית, ממוצא ישראלי. היא אלופה אולימפית (לונדון 2012) ואלופת עולם (2013) במפרשית מדגם 470 ואלופת עולם במפרשית מדגם 420 (2007).

## ביוגרפיה
נולדה באוקלנד שבניו זילנד, ליהושע "שוקי" שוקרון מישראל, ולדניאלה אלאה ילידת-בריטניה וחיילת ישראלית לשעבר.

היא החלה להתחרות בשייט כשהייתה בת 10 במפרשית מדגם אופטימיסט. משנת 2009 היא מתאמנת בהדרכתו של נתן הנדלי. כיום, היא לומדת באוניברסיטת אוקלנד הנדסת מכונות.

## קריירה
### אלופת עולם
באליפות העולם בשיט שנערכה אוקלנד, בשנת 2007 זכתה אלאה במדליית זהב בשיט במפרשית מדגם 420.

באולימפיאדת בייג'ינג (2008) היא סיימה אלאה במקום שביעי בשיט בדגם לייזר רדיאל לנשים.

באליפות העולם בשיט שנערכה בהאג, הולנד בשנת 2010 זכתה אלאה במדליית כסף ביחד עם אוליביה פאורי בשיט מפרשית מדגם 470 ובאליפות העולם בשיט שנערכה בפרת', אוסטרליה בשנת 2011 היא זכתה במדליית ארד שוב ביחד עם פאורי בשיט מפרשית מדגם 470. באליפות העולם בשיט שנערכה בברצלונה, ספרד במאי 2012 היא סיימה במקום רביעי ביחד עם פאורי בשיט מפרשית מדגם 470.

### אלופה אולימפית
באולימפיאדת לונדון (2012) זכתה אלאה במדליית זהב ביחד עם פאורי במפרשית מדגם 470, לפני צמד השייטות מבריטניה וצמד השייטות מהולנד.

## תארים והישגים
* אלאה דורגה במקום הראשון בעולם בשיט מפרשית מדגם לייזר רדיאל ב-5 במרץ 2008.

## קישורים חיצוניים

* 
* 
* 

## הערות שוליים

קטגוריה:ספורטאיות ניו זילנדיות
קטגוריה:ספורטאיות אולימפיות יהודיות
קטגוריה:ספורטאים יהודים ניו זילנדים
קטגוריה:שייטים יהודים
קטגוריה:שייטות באולימפיאדת בייג'ינג (2008)
קטגוריה:שייטות באולימפיאדת לונדון (2012)
קטגוריה:שייטות באולימפיאדת ריו דה ז'ניירו (2016)
קטגוריה:משתתפים יהודים באולימפיאדת בייג'ינג (2008)
קטגוריה:משתתפים יהודים באולימפיאדת לונדון (2012)
קטגוריה:משתתפים יהודים באולימפיאדת ריו דה ז'ניירו (2016)
קטגוריה:אלופות אולימפיות: שיט
קטגוריה:זוכות מדליית כסף אולימפית מניו זילנד
קטגוריה:אלופות אולימפיות מניו זילנד
קטגוריה:אלופים אולימפיים יהודים
קטגוריה:נושאי דגל ניו זילנד באולימפיאדה
קטגוריה:ילידות 1986
שרגא פרידריק רוהטין

**שרגא פרידריק רוהטין** (16 ביולי 1912 - 18 במרץ 2003) היה אדריכל חיפאי שהתמחה בתכנון מבני ציבור ווילות ומרצה בטכניון.

## קורות חיים
רוהטין נולד לבנימין זאב ופאני רוהטין בלבוב בגליציה, האימפריה האוסטרו-הונגרית (כיום במערב אוקראינה). ב-1932 החל את לימודיו בפקולטה לארכיטקטורה בפוליטכניון של לבוב ושימש כמזכיר אגודת הסטודנטים היהודיים. עם עליית הנאצים לשלטון בגרמניה והתגברות האנטישמיות, הורחק רוהטין על ידי שלטונות האוניברסיטה והוא עלה לארץ ישראל בנובמבר 1936 והשתקע בחיפה. בטכניון סיים את לימודיו בארכיטקטורה והמשיך לתואר שני ב-1940 ולאינג'נר ב-1949.

תחילה עבד אצל האדריכלים לאופולד קרקואר וזאב וולטש ולאחר מכן כעצמאי. כעצמאי שימש יועץ לאדריכל מחוז צפון במשרד השיכון, אך בעיקר תכנן בתי מגורים בחיפה. בד בבד עם עבודתו המקצועית החל ללמד בפקולטה לארכיטקטורה ובינוי ערים. כאדריכלים אחרים בני דורו, עיצב רוהטין גם את פנים הבניינים, צבעים, חלונות וסורגים ולעיתים גם את הנוף. חלק מעבודותיו פורסמו בעיתונות המקצועית הארצית והבינלאומית.

רוהטין היה נשוי ליהודית ולזוג שני בנים.

## מעבודותיו
* התחנה המרכזית של עפולה (בשיתוף עם זאב וולטש)
* תחנת אגד בטבריה (בשיתוף עם זאב וולטש)
* שנות ה-50 – בית משפחת רוהלד ברחוב סמולנסקין 8 (נהרס עם השנים), חיפה
* 1953–1955 בית משפחת האפט ברחוב מיכ"ל 4, חיפה
* 1958–1959 בית משפחת גולדשטיין ברחוב תל מאנה 36, חיפה
* 1961–1962 בית משפחת שפירובסקי ברחוב יוכבד 3, חיפה
* 1955–1956 בית יולס (בית אבות) ברחוב תל מאנה 7–9, חיפה. יותר מאוחר עברה פעילות בית יולס לכרמל מערבי והבניין עבר לרשות מכון מור ואחר כך לרשות משרדי מרכז רפואי כרמל
* 1966–1967 בית וילף, חיפה.

## קישורים חיצוניים
* 

## הערות שוליים

קטגוריה:ישראלים ילידי אוקראינה
קטגוריה:אדריכלים ביישוב
קטגוריה:אדריכלים מודרניסטים
קטגוריה:אדריכלים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:סגל הטכניון: אדריכלות
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1912
קטגוריה:ישראלים שנפטרו ב-2003
Persistence

במדעי המחשב, **persistence** (**פֶּרְסיסטֵנס**; מילולית מאנגלית: התמדה) היא תכונה של מצב (state) אשר ממשיך להתקיים גם לאחר שהתהליך (process) שיצר אותו כבר "מת". ללא יכולת כזאת, המצב יתקיים רק בזיכרון ה-RAM, ויאבד כאשר התוכנה תסיים לרוץ (באופן טבעי או כתוצאה מהתרסקות), או כאשר יופסק זרם החשמל אל הזיכרון, כמו במקרה של כיבוי המחשב. תכונה זו מושגת על ידי שמירת המצב בצורה של נתונים על גבי אמצעי אחסון לא-נדיפים כדוגמת דיסק קשיח או זיכרון פלאש. לדוגמה, תוכנות לעריכת תמונות ומעבדי תמלילים משיגים persistence על ידי שמירת המסמכים לקבצים.

לכל שכבת תוכנה שתפקידה לסייע בשימור מצב של אובייקטים או רכיבי תוכנה אחרים, ניתן לקרוא באופן כללי persistence layer. רוב שכבות ה-persistence אינן מבצעות את השמירה באופן ישיר, אלא משתמשות בבסיס נתונים לצורך כך. באנגלית, פעולת הפרסיסטנס נקראת **persisting** או **to persist**.

## ראו גם
* סריאליזציה

קטגוריה:תכנות
בארט ג'ונסון

**בארטון רוברט "בארט" ג'ונסון** (באנגלית: **Barton Robert "Bart" Johnson**; נולד ב-13 בדצמבר 1970) הוא שחקן אמריקאי.

## ביוגרפיה
ג'ונסון נולד בהוליווד, קליפורניה כבכור מבין שלושה בנים - השחקנים אדם ובראד ג'ונסון. אמו היא מעצבת השיער שרלין ג'ונסון שעבדה בין היתר בסטי הצילומים של הסדרות "המלאכיות של צ'רלי" ו"משפחת בריידי". ג'ונסון שיחק בסדרת ההמשך לסדרה הצלצול הגואל ובסדרת בת לסרט קלולס והופיע בתפקידי אורח בסדרות:  וג'אג. פרסומו העיקרי בא כשכיכב בסדרת הסרטים "היי סקול מיוזיקל" בתפקיד מאמן כדורסל ואביו של הדמות הראשית, טרוי בגילומו של זאק אפרון. כמו כן הוא שיחק בסרט "תחטפי את ליבי" לצד אלונה טל ובתפקיד הראשי במספר סרטי דרמה. בנוסף הוא צילם, ביים וכתב ביחד עם אחיו את הסרט התיעודי "The Run". 

ב-1999 נישא ג'ונסון לשחקנית רובין לייבלי, בתה של סוכנת השחקנים אליין לייבלי ואחותה למחצה של השחקנית בלייק לייבלי. לזוג שתי בנות ובן.

## פילמוגרפיה חלקית
*"ווקר" (1997)
*"ג'אג" (1997)
*"בבילון 5" (1998)
*"" (2004)
*"היי סקול מיוזיקל" (2006)
*"תחטפי את ליבי" (2007)
*"אבא בא למחנה" (2007)
*"היי סקול מיוזיקל 2" (2007)
*"היי סקול מיוזיקל 3" (2008)
*"Vamp U" (2013) 
*"נשים קטנות" (2018)
**Initiation*  (2021)
*"מוקד 911" (2022)
*"היי סקול מיוזיקל: המחזמר: הסדרה" (2023)
**Someone Like You* (2024)
*לנדמן (אנ') (2024)
**Saint Clare* (2025)
**Prom Night* (TBA)

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1970
שבתאי קונורטי

[250px|ממוזער|שמאל|[לוחית זיכרון על ביתו של שבתאי קונורטי ברח' אהרונוביץ' 3 בתל אביב]]
**שבתאי קוֹנוֹרְטי** (13 בדצמבר 1943 – 27 במאי 2002) היה שחקן ישראלי.

## קורות חייו
שבתאי בן ניסים קונורטי נולד בסופיה, שבממלכת בולגריה ועלה ארצה ב-1950. למד ובתיכון עירוני ה' בתל אביב. לאחר שירותו הצבאי בצה"ל למד משחק ב"בית הספר ניסן נתיב".

הופיע בתיאטרון באר שבע בהצגה "היהודי זיס". בתיאטרון הקאמרי שיחק בהצגות רבות ובהן "אדם הוא אדם", "אורזי מזוודות", "פולארד", "מבקר המדינה", "סיפור משפחתי", "אבא של החתן", "אדון וולף", "אשכבה", "דבורה בארון" ו"הבכיינים".

בשנת תשל"ז-1977 זכה בפרס מאיר מרגלית על הופעתו בהצגה "המהגרים".

קונורטי היה ממקימי תיאטרון החאן, בו שיחק במשך 15 שנים. שיחק גם בתיאטרון האוהל, בתיאטרון הבימה ובמרכז התיאטרוני בנווה צדק.

בטלוויזיה השתתף בתוכנית הטלוויזיה הסאטירית "ניקוי ראש". כן הופיע בטלוויזיה בפינת ההיסטוריה בתוכנית "זהו זה!", בסדרות "שלווה" ו"הבלוק", ובדרמה "פרצוף של פוקר". כמו כן השתתף בסרט "רשימת שינדלר" וכן בסרטים "אהבה אסורה, "המיועד" ו"הגמל המעופף".

קונורטי היה נשוי בעבר לסופרת צרויה להב. 

באוגוסט 2001 הוא נפגע באופן חמור בתאונת דרכים. הוא היה נתון בתרדמת, וכעבור תשעה חודשים נפטר, בן 58 במותו. השאיר אחריו אם ובת. נקבר בבית העלמין ירקון.

## קישורים חיצוניים

* שבתאי קונורטי, בתוך: שמעון לב-ארי, "מדריך מאה שנה לתיאטרון העברי", אתר אוניברסיטת תל אביב
* 
* 
* 
* שחקן התיאטרון שבתאי קונורטי הובא למנוחות, נענע10, עודכן 28 במאי 2002
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:עולים לאחר קום המדינה: 1948–1950
קטגוריה:בוגרי הסטודיו למשחק ניסן נתיב
קטגוריה:זוכי פרס מרגלית
קטגוריה:שחקני קולנוע וטלוויזיה יהודים בולגרים
קטגוריה:בוגרי תיכון עירוני ה' (תל אביב)
קטגוריה:ניקוי ראש
קטגוריה:הרוגי תאונות דרכים בישראל
קטגוריה:אישים הקבורים בבית הקברות ירקון
קטגוריה:ישראלים ילידי בולגריה
קטגוריה:ישראלים שנולדו ב-1943
קטגוריה:ישראלים שנפטרו ב-2002
טום קני

**תומאס ג'יימס קני** (באנגלית: **Thomas James Kenny**; נולד ב-13 ביולי 1962) הוא שחקן, קומיקאי ומדבב אמריקאי. ידוע בעיקר בשל דיבוב דמותו של בובספוג מכנסמרובע ודמויות נוספות בסדרת הטלוויזיה הפופולרית "בובספוג מכנסמרובע", מאז תחילת שידוריה ב-1999.

## ביוגרפיה
קני נולד וגדל בעיר סירקיוז שבמדינת ניו יורק. למד בתיכון "בישופ גרימס", שם נהיה חבר טוב של הקומיקאי בובקאט גולדוואיט. אחרי לימודיו בקולג', הופיע קני בסרטים שבובקאט ביים.

לפני חלקו ב"בובספוג מכנסמרובע", קני דיבב מספר דמויות ראשיות בסדרת האנימציה "החיים המודרניים של רוקו" בשנים 1993–1996. כן דיבב דמויות בסדרות "בנות הפאוור פאף", "גודזילה: הסדרה" ו-"Camp Lazlo". בנוסף דיבב את דמותו של ספיירו בשלוש הוצאות של סדרת משחקי הווידאו "Spyro the Dragon" (2000 – 1999), וכמו כן גם בחידוש של הטרילוגיה המקורית, "Spyro Reignited Trilogy", שיצא בשנת 2018.

כקומיקאי, הופיע בתוכניות הקומיות "The Edge" (1993 – 1992) ו-"Mr. Show with Bob and David" (1997 – 1995).

בשנת 2004 שיחק בקומדיה הרומנטית "לשרוד את חג המולד" בכיכובם של בן אפלק וכריסטינה אפלגייט.

בשנת 2009 שיחק בסרט הקומדיה "אבא שלך מלך" בתור ג'רי קליין.

משנת 2010 עד 2018 משחק את מלך הקרח (סיימון פטריקוב) ואיש הקסם בסדרה "הרפתקאות פין וג'ייק".

קני שיחזר את תפקידו כמלך הקרח בסדרת הספין-אוף משנת 2023 Adventure Time: Fionna and Cake.

בשנים 2013 - 2015 דיבב את דמותו של וודי ג'ונסון בסדרה "בריקלברי".
הסדרה ירדה לאחר העונה השלישית.
הסדרה Paradise P.D היא במובן מסוים סדרת ההמשך של בריקלברי.

בשנת 2014 החל לדבב בסדרת האנימציה "תום החתול המדבר וחברים", ובסדרה הקומית "ריק ומורטי". כמו כן דיבב בסרט הקצר "הסיפור של באטמן". בשנת 2017 גילם את דמותו של באדי בסרט האנימציה "שודדי הפיצוחים 2: טבעי להשתגע". באותה שנה דיבב את דמותו של ווילי בסרט "רובוטריקים: האביר האחרון".

ב-2018 החל לדבב מספר דמויות בסדרת האנימציה "משטרת פרדייס" המופצת על ידי נטפליקס. ב-2019 החל לדבב בתפקיד ראשי בסדרה "חלל אינסופי", בסדרה "הארלי קווין", ודיבב בסרט "ליגת הצדק מול חמשת הקטלנים".

בשנת 2021 דיבב בסדרת האנימציה "קיד והטבעות הקוסמיות" שפיתחה לורן פאוסט עבור נטפליקס, ושב לגלם את דמותו המוכרת ביותר כבובספוג מכנסמרובע בסדרה "מחנה האלמוגים: שנות הילדות של בובספוג" בשירות הסטרימינג של CBS All Access. בהמשך השנה, דיבב את דמותו של אורקו בסדרת ההנפשה "הי-מן ושליטי היקום"; רימייק לסדרה באותו השם משנות השמונים.

בשנת 2022 דיבב בסרט האנימציה "*Batman and Superman: Battle of the Super Sons*" ה-49 בסרטי האנימציה המקוריים של יקום דיסי את דמותיהם של הג'וקר והחץ הירוק.

בשנת 2023 דיבב את דמותו של סקאטר, השימפנזה של אלביס פרסלי בסדרת האנימציה הקומית "מרגל ושמו אלביס" (אנ') בנטפליקס. 

בשנת 2025 דיבב את בובספוג מכנסמרובע בסרט "פלנקטון: הסרט" שעלה בנטפליקס. 

## חיים אישיים
בין השנים 2009–2005 וב-2011 הנחה את טקס פרס אנני וגם זכה בו בעצמו.

קני נשוי מ-1995 לקומיקאית ג'יל טלי, המדבבת לצידו בסדרה "בובספוג מכנסמרובע", בתפקיד קארן, אשתו של פלנקטון. בעבר הופיעו יחדיו בתוכנית הקומית "Mr. Show with Bob and David". לזוג שני ילדים.

## קישורים חיצוניים

* ריאיון עם טום קני, באתר NRP 

קטגוריה:בובספוג מכנסמרובע
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:מדבבים אמריקאים
קטגוריה:חקיינים אמריקאים
קטגוריה:אמריקאים שנולדו ב-1962
דינוזאורים (סדרת טלוויזיה)

**דינוזאורים** (באנגלית: **Dinosaurs**) היא קומדיית מצבים אמריקנית ששודרה בשנים 1991–1994 ברשת ABC. בסה"כ הופקו ושודרו 65 פרקים ב-4 עונות.

בישראל הסדרה שודרה בערוץ 2 במהלך אמצע שנות ה-90, בזכיינית טלעד.

## עלילה
עלילת הסדרה, אשר מתרחשת בשנת 60,000,003 לפני הספירה בפנגיאה, התמקדה בחייהם של בני משפחת סינקלייר, משפחת דינוזאורים מואנשת בעידן הפרהיסטורי - האב ארל, האם פראן, הבן הגדול והמרדן רובי, הבת הטיפשה והחומרנית שרלין והתינוק בייבי. בביתם מתגוררת גם אמה של פראן, אתיל. הסדרה מציגה באור הומוריסטי סטריאוטיפים על התרבות, החברה והטלוויזיה האמריקנית.

## דמויות
### הדמויות הראשיות
* **ארל סינקלייר** - דינוזאור מסוג מגלוזאורוס. הגיבור הראשי של הסדרה. אבי המשפחה. עוסק בכריתת עצים.
* **פראן סינקלייר** - דינוזאור מסוג אלוזאורוס. עקרת בית. אשתו של ארל. מנסה באופן תדיר לרסן את מזגו החם של ארל ולסייע לילדיהם.
* **רובי סינקלייר** - דינוזאור מסוג היפסילופודון. נער מרדן בן 14. הבן הבכור במשפחה. החבר הכי טוב שלו הוא נער בשם ספייק אשר לעיתים קרובות נוהג להשפיע עליו לרעה.
* **שרלין סינקלייר** - דינוזאור מסוג פרוטוצרטופס. נערה בת 12. הבת האמצעית במשפחה. נערה שטחית אשר מתעניינת רק בקניות, שיחות טלפון עם חברותיה, אופנה, וכו'.
* **בייבי סינקלייר** - דינוזאור מסוג מגלוזאורוס. התינוק של המשפחה. נוהג לעורר את חמתו של אביו כאשר הוא מכנהו "לא האמא" (במקום "אבא") וכאשר הוא נוהג להכות אותו עם אובייקטים שונים כגון מחבתות.

### דמויות משנה
* **אתיל פיליפס** - דינוזאור מסוג אדמונטוניה. אימה של פראן. יושבת על כיסא גלגלים. שנואה ביותר על ידי ארל.
* **רוי** - דינוזאור מסוג טירנוזאורוס רקס. חברו הטוב ביותר של ארל ועמיתו לעבודה. נאיבי וטוב מזג.
* **בזיל פ. ריצ'פילד** - דינוזאור מסוג טריצרטופס. הבוס הרגזן והאגרסיבי של ארל ורוי. נוטה לקרוא לעובדיו למשרדו על מנת לצעוק עליהם או להפחידם.
* **מוניקה דברטברי** - דינוזאור מסוג ברונטוזאורוס. השכנה של משפחת סינקלייר והחברה הטובה ביותר של פראן.
* **ספייק** - חבר של רובי בבית הספר.
* **הווארד האנדאפמי** - קריין ב-DNN (פרודיה על CNN) בסגנון של וולטר קרונקייט.

## סקירת סדרה

## קישורים חיצוניים
* 

קטגוריה:ABC: תוכניות וסדרות
קטגוריה:דיסני: סדרות טלוויזיה
קטגוריה:חברת ג'ים הנסון: סדרות
קטגוריה:סדרות טלוויזיה אמריקאיות בכיכובן של בובות

קטגוריה:סדרות טלוויזיה על דינוזאורים
קטגוריה:ערוץ 2: תוכניות רכש
קטגוריה:קומדיות מצבים אמריקאיות
קטגוריה:טלעד - תוכניות רכש
קטגוריה:סדרות טלוויזיה אמריקאיות שעלו לשידור בשנת 1991
קולוסוס רודוס

**מועדון הספורט קולוסוס** (ביוונית: **Α.Ο. Κολοσσός Ρόδου**), היא קבוצת כדורסל יוונית מהעיר רודוס, המתמודדת בליגת העל היוונית (איי 1 אתניקי).

## היסטוריה
הקבוצה הוקמה בשנת 1963 כחלק מ"מועדון הספורט קולוסוס" בהשראת הקולוסוס מרודוס. בסיום עונת 2002/03 העפילה מהליגה השלישית לליגה השנייה. בסיום עונת 2004/05 העפילה הקבוצה לראשונה בתולדותיה לליגה הבכירה. הקבוצה שיחקה בליגה הבכירה במשך עונה אחת (2005/06), שבסיומה נשרה חזרה לליגה השנייה מהמקום ה-14. בסיום עונת 2006/07 העפילה הקבוצה בחזרה לליגה הבכירה מהמקום השני.

בעונת 2011/12 סיימה הקבוצה במקום השלישי בטבלה והפסידה בחצי גמר הפלייאוף לקבוצת פנאתינייקוס 3-1. בסדרה על המקום השלישי, הפסידה לקבוצת פאניוניוס 3-2.

הקבוצה מארחת באולם הספורט **ונתוקליו** בעיר, המכיל 3,400 מקומות ישיבה.

## תארים והישגים
***[[ליגת העל היוונית בכדורסל|איי 1 אתניקי]]**:
**חצי גמר: 2012

## שחקני עבר
*  דנילו פינוק
*  סקוטי הופסון
*  חריסיס קוסטס
*  פרנקו נאקיץ'
*  פאט קלאת'ס

## קישורים חיצוניים

* 

קולוסוס
קטגוריה:רודוס (עיר)
מועדון התיירות של צרפת

**מועדון התיירות של צרפת** (בצרפתית: **Touring Club de France**) היה מועדון חברים צרפתי לפיתוח הספורט והטיילות. 

האגודה נוסדה ב-26 בינואר 1890, בניי-סיר-סן, על ידי קבוצת חובבי אופניים בראשות פול דה ויוי. הם היו מאוכזבים מכך שהתאחדות רוכבי האופניים הצרפתית הייתה ממוקדת בתחרויות בלבד, ושאפו לחקות את הדגם הפתוח לכל של מועדון חובבי האופניים הבריטי, שטיפח טיולי פנאי רגועים ושימוש באופניים לתחבורה יום-יומית. ב-30 בנובמבר 1907 הם הוכרו כאגודה לתועלת הציבור.

"מועדון התיירות" פעל, בין היתר, להציב כ-30,000 תמרורים בשבילים בתוככי צרפת; סייע, לאחר מלחמת העולם הראשונה, בהקמת קו אבני הדרך שסימנו את החזית המערבית; הוציא עלונים, ספרים ומפות מרובים לתיירים וטיילים; ארגן מחנות קיץ, והעניק פרסים כספיים לקובעי שיאים בתחומי הטיילות הספורטיבית, כמו מטפסי הרים. ערב מלחמת העולם השנייה, היו לו כ-700,000 חברים. ב-11 ביולי 1966 ייסד מועדון התיירות של צרפת את איגוד רמפאר, איגוד של עמותות לשימור אתרי מורשת ולחינוך עממי.

בהדרגה, מספר החברים קטן והמועדון נקלע לקשיים כספיים. הוא נסגר ב-23 באוקטובר 1983.

## קישורים חיצוניים

* THE TOURING CLUB DE FRANCE AND HOW IT AIDS THE TRAVELLER  
* ספרים שהוצאו לאור על ידי מועדון התיירות של צרפת 
* Voyage, voyage,... Le tourisme sans son ministère les marchands et le touring-club de France aux commandes, de la belle époque à la Seconde guerre mondiale 

קטגוריה:צרפת: תיירות
קטגוריה:צרפת: ארגונים
באד אמס

**באד אמס** (בגרמנית: **Bad Ems**) היא עיר מחוז בגרמניה הנמצא במדינת ריינלנד-פפאלץ.

ב-2021 העיירה הוכרזה כחלק מאתר מורשת עולמית של אונסק"ו בשם ערי הספא הגדולות של אירופה ביחד עם עוד עשר ערים בגרמניה ובמדינות נוספות.

## היסטוריה של העיר
העיר הייתה מפורסמת במאה ה-19 כמקום נופש של אצולה (בין השאר ביקרו בה וילהלם הראשון, קיסר גרמניה, אלכסנדר השני, קיסר רוסיה, פיודור דוסטויבסקי).

### השפעת העיר על אירועים היסטוריים
וילהלם הראשון שלח מהעיר את מברק אמס ב-13 ביולי 1870 שלאחר עיבודו ופרסומו על ידי ביסמרק גרם לתחילת מלחמת צרפת–פרוסיה.

בבאד אמס נכתב גם על ידי אלכסנדר השני ב-30 במאי 1876 אוקאז אמס שהגביל (בפועל אסר) את השימוש בשפה האוקראינית.

## ערים תאומות
* 
* 
* 
* 

## קישורים חיצוניים

* 
* 

## הערות שוליים

קטגוריה:ריינלנד-פפאלץ: ערים
תא רשתית דו-קוטבי

ממוזער|שמאל|400px|תרשים סכמטי של שכבות התאים ברשתית (האור נכנס מצד שמאל של התמונה). תאי הגנגליון נמצאים בקצה השמאלי, התאים קולטי האור הם בקצה הימני, והתאים הדו-קוטביים מסומנים באדום
**תא רשתית דו-קוטבי** (bi polar) הוא תא עצב שנמצא ברשתית מסוג דו-קוטבי. התאים הדו-קוטביים מעבירים מידע חזותי מתאים קולטי אור לתאי גנגליון.

## סקירה

תאים דו-קוטביים מקשרים בין מוצא התאים קולטי-האור ברשתית לבין מבוא תאי הגנגליון, ומעבירים אותות ביניהם בצורה ישירה או בצורה לא-ישירה. הם נקראים דו-קוטביים בשל שתי השלוחות שיוצאות מגוף התא, כשאחת יוצרת סינפסה עם תא קנה או עם תא מדוך (אבל לא עם שניהם), ואף עם תא אופקי, והשלוחה השנייה – עם תאי גנגליון. האותות המגיעים אל תא דו-קוטבי, מתא קולט-אור או מתא אופקי מועברים הלאה אל תאי הגנגליון באמצעות פוטנציאלים מדורגים מקומיים.

## פירוט תכונות

תאים דו-קוטביים מסווגים על פי סוג התאים קולטי-האור שמתקשרים איתם. ישנם בערך 10 צורות נבדלות של תאים דו-קוטביים מדוכיים, אבל סוג אחד בלבד של תא דו-קוטבי קני, וזאת בשל היותו צעיר יותר יחסית מבחינה אבולוציונית.
יתרה מזאת, תאים אלה מתחלקים לשתי קבוצות שונות, מרכז-'דולק' או 'דולק' (ON-center or ON) ומרכז-'כבוי' או 'כבוי' (OFF-center or OFF), לפי תגובתם לגלוטמאט 
(glutamate) שמופרש מתאים קולטי אור. כשאור פוגע בתא קולט אור, התא עובר היפרפולריזציה, ומשחרר פחות גלוטמאט מאשר במצב הקבע שלו (ללא עירור על ידי אור). תא דו-קוטבי מסוג 'דולק' יגיב לשינוי כזה בדפולריזציה, ואילו תא דו-קוטבי מסוג 'כבוי' יגיב לו בהיפרפולריזציה.

## תכונות תפקודיות

תאים דו-קוטביים מאפשרים העברה יעילה של מידע בין תאי קנה ותאי מדוך לבין תאי גנגליון, כך שמעורבותם של התאים האופקיים ותאי אמקרין לכאורה רק מסבכת את העניינים במידת מה. אבל לא כך. תאים אופקיים פועלים באופן שיוצר עיכוב צדי (lateral inhibition) ומביאים לעיכוב מרכז-היקף אותו ניתן לראות בבירור בשדות הקלט  ברשתית. גם תאי אמקרין פועלים באורח דומה, אם כי תפקידם טרם הוברר לגמרי.

המנגנון שיוצר את מרכז שדה הקלט  של תא דו-קוטבי ידוע למדי: עצבוב ישיר של תא קולט האור שמעליו  באמצעות קולטן מטבוטרופי ('דולק') או קולטן יונוטרופי ('כבוי'). אולם, המנגנון שיוצר היקף חד-צבעי של אותו שדה קלט, כלומר כזה שמגיב רק לאחד משלושת תחומי אורכי-הגל, עדיין נחקר. כך גם הרצף המדויק של הקולטנים והמולקולות המעורבות בתפקודו של תא אופקי טרם הוברר, מלבד העובדה שלו תפקיד מרכזי בתהליך עיבוד ראשוני של המידע החזותי שמגיע לרשתית.

## קישורים חיצוניים

דו-קוטבי
קטגוריה:מערכת העצבים
סטיריפנטול

**סטיריפנטול** (שם מסחרי: **דיאקומיט**) היא תרופה תרופה אנטי-אפילפטית ומשמשת בטיפול באפילפסיה. היא לא קשורה לאף תרופה אנטי-אפילפטית ושייכת לקבוצה של כהלים ארומטיים אָליליים.

## מכניזם הפעולה
כמו ברוב התרופות האנטי-אפילפטיות, מכניזם הפעולה המדויק אינו ידוע.

היא מעלה את תמסורת הGABA. בריכוזים קליניים רלוונטיים מגבירה התרופה את תמסורת ה-GABA המרכזית באמצעות אפקט דמוי ברביטורט משום שהיא מגדילה את זמן פתיחת תעלות קולטני GABA-A בחלקים של ההיפוקמפוס. הוכח, גם, שסטיריפנטול יכולה להגדיל את רמת ה-GABA ברקמת המוח על ידי התערבות בספיגה ובמטבוליזם שלה.

היא גם משפרת את יעילותן של תרופות אנטי-אפילפטיות רבות, אולי משום שהיא מדכאת פעילות של אנזימים מסוימים.

## היסטוריה

בדצמבר 2001 נתנה סוכנות התרופות האירופית לסטיריפנטול מעמד של תרופה יתומה לשם טיפול באפילפסיה מיוקלונית קשה בילדות, הידועה גם כתסמונת דרווה. ב-4 בינואר 2007 נתנה סוכנות התרופות האירופית הרשאה להיות משווקת, התקפה בכל האיחוד האירופי.

## התוויות ושימוש

היא מותווית כתרופה משלימה יחד עם סודיום ולפוראט וקלובאזאם לטיפול באפילפסיה מיוקלונית קשה בילדות שלא תמיד נשלטת על ידי קלובאזאם וולפוראט. ילדים שיש להם אפילפסיה מיוקלונית קשה בילדות מפתחים, לעיתים קרובות, בשנת חייהם הראשונה התקפים עקשניים ובעקבותיהם בא פיגור שכלי. ניסוי בקנה מידה קטן הראה שיעור תגובה גבוה כשמיעוט משמעותי מבין המטופלים נעשה חופשי מפרכוסים.

בנוסף לכך, ניתן להשתמש בתרופה לטיפול באפילפסיה עקשנית בילדים יחד עם קארבאמזפין. נראה שהיא יעילה במידה פחותה אצל מתבגרים ומבוגרים.

## מינון

סטיריפנטול זמינה כקפסולות ג'לטין (250 מ"ג) ובשקיות אבקה כדי ליצור תמיסה אותה ניתן לשתות (250 מ"ג, 500 מ"ג).

המינון הראשוני הוא 50 מ"ג לקילו ליום. ניתן להעלות אותו עד ל-100מ"ג לקילו ליום למקסימום של 4 גרם. ניתן לחלק את המינון לשתיים או שלוש מנות יחד עם הארוחות. ייתכן שיש צורך להוריד את המינון של תרופות אנטי-אפילפטיות אחרות.

## תופעות לוואי

תופעות הלוואי נגרמות בעיקר בשל גידול בריכוזי הפלזמה של תרופות אנטי-אפילפטיות אחרות וניתן להפחית אותה על ידי הורדה במינון של תרופות אלה. תופעות הלוואי הידועות הן בחילה והקאה במיוחד כשנוטלים אותה יחד עם סודיום ולפוראט.

## תגובות בין תרופתיות

סטיריפנטול פועלת באופן אינטראקטיבי עם תרופות אנטי-אפילפטיות רבות ותרופות אחרות. זה מהווה גם נקודת חוזק וגם נקודת חולשה. נראה שהיא מגדילה את היעילות של פנוברביטל, פרימידון, פניטואין, קארבאמזפין, קלובאזאם ודיאזפאם. כך, למשל ניתן לשמור על רמה תקינה של קארבאמאזפין בדם תוך הפחתת מינון ב-50%.

## לקריאה נוספת

* 
* 
* 
* 
*Diacomit: Summary of Product Characteristics (מאמר בצרפתית).
*The Comparative Toxicogenomics Database: Stiripentol


## קישורים חיצוניים

## הערות שוליים

קטגוריה:טיפול באפילפסיה
קטגוריה:תרופות נוגדות פרכוסים
קטגוריה:תרופות יתומות
קטגוריה:תרופות לפי א'-ב'
תא אמקרין

**תא אמקרין** הוא סוג של תא עצב שנמצא ברשתית. תאי אמקרין מווסתים את המידע החזותי שמועבר דרך תאי גנגליון ותאים דו-קוטביים.

## סקירה

תאי אמקרין פועלים כנוירוני-ביניים ברשתית, והם מספקים כ-70% מהאותות המגיעים לתאי הגנגליון, ובנוסף מבקרים את אותות המוצא של התאים הדו-קוטביים הקוניים שמספקים את יתר 30% של אותות המבוא לתאי הגנגליון.
תאים אלה פועלים בשכבה הפנימית של הפלקסיפורם (IPL – inner plexiform layer), שהיא השכבה הסינפטית השנייה ברשתית העין ובה מתקיים הקשר הסינפטי בין התאים הדו-קוטביים ובין תאי הגנגליון. ידועים כ-40 סוגים שונים של תאי אמקרין, רובם חסרי אקסון, והם מסווגים על-פי רוחב שדה הקשר שלהם, השכבה או השכבות בסטרטום שב-IPL לה הם משתייכים, וסוג המוליך העצבי שמשמש אותם. לרוב התאים השפעה מעכבת, בעזרת GABA או גליצין בתור מוליכים עצביים.

בדומה לתאים אופקיים, תאי אמקרין פועלים באופן צדי ומשפיעים על מוצא התאים הדו-קוטביים, אולם המשימות שלהם הן לעיתים קרובות מתמחות יותר. כל תא אמקרין מסוג נתון נקשר לסוג מסוים של תא דו-קוטבי, ובדרך-כלל יש להם סוג מוליך עצבי שייחודי להם. לדוגמה, אוכלוסייה כזו היא מסוג AII, שמעלה את התאים הדו-קוטביים הקניים על מערכת החיבורים (circuitry) של התאים הדו-קוטביים המדוכיים על ידי קישור המוצא של תא דו-קוטבי קני למבוא של תא דו-קוטבי מדוכי, וממנו נע האות לתאי הגנגליון המתאימים.

## תכונות תפקודיות
מבחינה תפקודית תאים אלה אחראים לעיבוד מורכב של הדמות הנוצרת ברשתית, בפרט התאמה הבהירות בדמות, וגם על ידי סכימה (integration) של הפעלה רצופה של נוירונים, לגילוי תנועה.
## קישורים חיצוניים

קטגוריה:ערכים שבהם תבנית בריטניקה אינה מתאימה
אמקרין
קטגוריה:מערכת העצבים
הפועל בת ים (כדורגל)

** הפועל בת ים** הייתה קבוצת כדורגל ישראלית מהעיר בת ים, שבשיאה שיחקה בליגת המשנה. משחקי הבית של הקבוצה נערכו באצטדיון העירוני בת ים שבדרום-מזרח העיר.

הקבוצה נוסדה בשנת 1951, פורקה בשנת 2004, והוקמה מחדש בשנת 2012. בשנת 2018 התאחדה עם מכבי עירוני בת ים, ובשנים 2023-2019 מוזגה עם בית"ר תל אביב, והקבוצה המאוחדת נקראה בית"ר תל אביב בת ים.

## היסטוריה
הפועל בת ים נוסדה בשנת 1951 והגיעה בשיאה לליגת המשנה כאשר בסיום עונת 1977–1978 העפילה לראשונה בתולדותיה לליגה הארצית, הליגה השנייה דאז. הקבוצה שרדה שנתיים בליגת המשנה, ובשנת 1980 נשרה חזרה לליגה א'.

בשנת 1987 שבה הפועל בת ים לליגה השנייה אחרי 7 שנות היעדרות, לאחר שגברה במשחקי המבחן על מכבי חדרה והפועל מרמורק וסיימה בתיקו עם הפועל רמת גן. בעונתה השנייה בליגה הארצית סיימה הקבוצה במקום הלפני האחרון והייתה אמורה לרדת חזרה לליגה א', אך בית"ר רמלה שסיימה מקום אחד מעליה הורשעה בקניית והטעיית משחקים והורדה לליגה א', והפועל בת ים נשארה בליגה הארצית.

בשנת 1991, אחרי 4 שנים בליגה הארצית, נשרה הפועל בת ים בחזרה לליגה א', לאחר שכשלה במשחקי המבחן מול הכח רמת גן והפועל עכו.

בשנת 1993, לאחר שנתיים בליגה א', שבה הפועל בת ים לליגה הארצית, ובמשך ארבע עונות נאבקה בצמרת הטבלה על העלייה לליגה הבכירה.

בשנת 1997 נקלע בעלי הקבוצה דאז, ויקטור טל, לקשיים כלכליים, והקבוצה נמכרה ליוני שקד והידרדרה במורדי הליגות. בשנת 1999 סיימה הקבוצה במקום ה-12 בליגה הארצית ובעקבות השינוי שנערך באותה עת במבנה הליגות היא ירדה למעשה לליגה השלישית.

בשנת 2002 ניצלה הפועל בת ים מירידה לליגה א' (הליגה הרביעית דאז) בזכות ניצחון 2–1 על הפועל ירושלים במחזור הסיום משער ניצחון שהובקע בדקה ה-90. עונה מאוחר יותר נשרה הקבוצה לליגה א', ובחלוף עונה נוספת ירדה הקבוצה לליגה ב' והתפרקה סופית בשנת 2004. במקומה של הפועל בת ים, הוקמה קבוצה עירונית מאוחדת - מכבי עירוני בת ים.

בשנת 2012 נוסדה הפועל בת ים נוסדה מחדש והחלה את דרכה בליגה ג'.בעונתה הראשונה לאחר הקמתה מחדש העפילה הקבוצה לליגה ב'. את הקבוצה הדריך פליקס חלפון אשר שימש כמאמן-שחקן. בתום עונה אחת נשרה הקבוצה בחזרה לליגה ג'.

בשנת 2018 אוחדה הקבוצה עם מחלקות הנוער של מכבי עירוני בת ים, והקבוצה המאוחדת נקראה מ.ס. עירוני בת ים ושיחקה עונה אחת בליגה ג'.

בשנת 2019 מוזגה הקבוצה המאוחדת עם בית"ר תל אביב, והקבוצה נקראת בית"ר תל אביב בת ים. במסגרת האיחוד יעביר המועדון לבת ים את כל פעילותו, כולל מחלקת הנוער, וקבוצת הבוגרים תעבור לשחק באצטדיון העירוני בת ים בעתיד לאחר שישודרג לדרישות הליגה הלאומית.

## תארים
* **[[גביע הטוטו]]** (ליגת המשנה): 1987/1988, 1994/1995

## הערות שוליים

קטגוריה:קבוצות כדורגל ישראליות שהתפרקו
בת ים
קטגוריה:קבוצות כדורגל שהוקמו ב-1951
קטגוריה:קבוצות כדורגל שהוקמו ב-2012
קטגוריה:בת ים: ספורט
פרלי פלציג

[250px|ממוזער|ארון קודש וויטראז' בבית הכנסת בקיבוץ [בארות יצחק]]
[250px|ממוזער|ויטראז' מעל ארון הקודש בבית הכנסת בקיבוץ [כפר עציון]]
[250px|ממוזער|קטע מויטראז' בבית הכנסת ב[כפר עציון]]
**פֶּרלי פֶּלציג** (**Perli Pelzig**; מאי 1917 – 19 בינואר 2009) היה אמן ישראלי-אמריקאי רב-תחומי, צייר, פסל ומוזאיקן, מחלוצי אמנות הפסיפס החדשה בישראל.

## ביוגרפיה

פרלי פלציג ברימנוב שבפולין.
לאחר שלמד בבית ספר לגננות באָלֶם (Ahlem) שליד הנובר (כיום חלק מהנובר), היה לשוליית צייר.
בשנת 1936 נסע להמבורג, להזמנת ידידו דן גֶלבַּרט. שם ארגנו השניים תערוכה בבית הקהילה היהודית בשם "אנו, היהודים הצעירים" (*Wir Jungen Juden*). האמן היהודי-גרמני פרידריך אדלר התרשם ממנו, והציע לו להשתלם כתלמידו, עם מלגה. פלציג למד אצלו ציור, ובפרט בָּטיק. כעבור זמן לא רב נטש פלציג את מלאכת הרישום ופנה לעצב את הריקוד הגרוטסקי "הדחליל" ("Die Vogelsbeuche") של אריקה מילה (Erika Milee).
ב-1937–1938 כיהן כמעצב הבמה בפועל של סניף האגודה היהודית לתרבות (Jüdischer Kulturbund) בהמבורג, וליווה את להקות התיאטרון במסעי ההופעות.

ב-28 באוקטובר 1938 נעצר במסגרת האקציה הפולנית (Polenaktion, פּוֹלֶנאקציון), ביחד עם עוד אלפי היהודים בעלי אזרחות פולנית שהתגוררו בגרמניה, וגורש לעיירת הגבול זבונשין. משם נסע לבירת פולין ורשה, וממנה עלה לארץ ישראל באוניית מעפילים ב-1939 והתיישב בקיבוץ גליל ים (שאז ישב בשכונת בורוכוב). אחר-כך חי במשך שנים רבות בבית אלפא.

בישראל שלח ידו ביצירה אמנותית מגוונת.
בין היתר הורה בסמינר הקיבוצים בָּטיק, על פי דרכו של פרידריך אדלר.
לאחר תום המלחמה עבד ברישום, בעיצוב במה, באדריכלות, בעיצוב פנים ובפיסול, בין היתר אייר את הספרים "תבת נח" (תש"ה), "הענק וגנו" (עיבוד על פי סיפורו של אוסקר ויילד; 1945) ו"שירת הים: ספורים מימי קדם" מאת מאיר פרבר (תשט"ז).

בשנת 1948 עבד ברשות העתיקות בשחזור פסיפסים.
בהמשך היה ממייסדי המכון לאמנות במכללת אורנים.

בשנים 1956–1969 חי ויצר בארצות הברית. אחר כך שב לישראל.

בשנת 1996 עזב את הארץ, היגר לארצות הברית והתאזרח בה. תחילה התגורר בבוורלי הילס ואחר-כך בלוס אנג'לס. נפטר בינואר 2009.

לפרלי שני בנים, אריק ורוני. בנו אריק פלציג הוא פסל אבן וחרס, ומתגורר בהר ציון, בבית עתיק המכונה "נבל דוד", שגילה אביו והתגורר בו מסוף שנות ה-60.
נכדתו תמר פלציג היא שחקנית בניו יורק, ואחותה יערה פלציג היא שחקנית בישראל.

## פרסים
* פרס הטריאנלה לאמנויות מטעם המכון האמריקאי לאדריכלות
* 1971 – פרס ירושלים לאמנות הפיסול ע"ש א' ארסט
* פרס אגודת האדריכלים, ארצות הברית (פעמיים)
* פרסי Art Directors Club

## לקריאה נוספת

* Maike Bruhns, *Kunst in der Krise: Hamburger Kunst im "Dritten Reich"*, Dölling und Galitz, 2001. 


## קישורים חיצוניים
* 
* 
* גדעון עפרת, אמנות קירונית בישראל: שנות ה-50, באתר המחסן של גדעון עפרת
* 

יצירותיו:
* פרלי פלציג, פליטים - עבודה על גירוש זבונשין

## הערות שוליים

קטגוריה:אמנים ישראלים
קטגוריה:ציירים ישראלים
קטגוריה:מאיירים ישראלים
קטגוריה:פסלים ישראלים
קטגוריה:מעצבי במה ישראלים
קטגוריה:אנשי העלייה החמישית
קטגוריה:בית אלפא: אישים
קטגוריה:סגל אורנים - המכללה האקדמית לחינוך
קטגוריה:ציירים יהודים אמריקאים
קטגוריה:פסלים יהודים אמריקאים
קטגוריה:מהגרים מישראל לארצות הברית
קטגוריה:אמני פסיפס
קטגוריה:יהודים הקבורים בהר המנוחות
קטגוריה:ישראלים ילידי פולין
קטגוריה:מגורשי זבונשין
קטגוריה:ישראלים שנולדו ב-1917
קטגוריה:ישראלים שנפטרו ב-2009
סוזן וולדרידג'

**סוזן וולדרידג**' (באנגלית: **Susan Wooldridge**; נולדה ב-31 ביולי 1952) היא שחקנית אנגלייה.

## ביוגרפיה
וולדרידג' היא בתם של המלחין ג'ון וולדרידג' ושל השחקנית הבריטית מרגרטה סקוט, אחיה הוא השחקן יו וולדרידג'. היא נולדה בלונדון והתחנכה בבתי ספר במנזרים.

החלה להופיע כשחקנית ב-1972. פריצת הדרך הגדולה שלה הייתה ב-1984 כשהשתתפה בסדרת הטלוויזיה עטורת השבחים "היהלום שבכתר" על פי ספריו של פול סקוט. היא גילמה את דמותה של דפני מנרס, צעירה אנגליה שמתאהבת בצעיר הודי נאה, הארי קומאר, ומעדיפה אותו על פני קצין המשטרה רונלד מריק, ובכך חורצת את גורלו. על תפקידה זה הייתה מועמדת לפרס באפט"א ולפרס ALVA כשחקנית הטובה ביותר. 
היא השתתפה בסרטים בריטיים רבים, בהם "תקווה ותהילה" משנת 1987 עליו זכתה בפרס באפט"א לשחקנית הטובה ביותר בתפקיד משנה.

הופיעה גם בסדרות וסרטי טלוויזיה רבים בהם "תעלומה באחוזה" (1986) על פי ספרה של אגאתה כריסטי "Dead Man's Folly" בכיכובם של פיטר יוסטינוב, ג'ין סטייפלטון וטים פיגוט-סמית. עוד הופיעה בסדרות הטלוויזיה "Preston Front", 20,000 Streets Under the Sky, Underworld, Bad Company ו"התעלומות של גברת בראדלי".

על הבמה גילמה את ליידי בראנקל במחזה "חשיבותה של רצינות". 

ב-2009 יצא לאור רומן ראשון שלה "The Hidden Dance".

## פילמוגרפיה
* היהלום שבכתר (1984) The Jewel in the Crown
* תעלומה באחוזה (1986) Dead Man's Folly
* תקווה ותהילה (1987) Hope and Glory
* (1994) All Quiet on the Preston Front
* (1997) Underworld
* (2005) Twenty Thousand Streets Under the Sky
* "פוארו (2008) Agatha Christie's Poirot
* דוקטורס (2009) Doctors
* תמרה דרו (2010) Tamara Drewe
* שערורייה אנגלית למדי (2018) A Very English Scandal

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:זוכות פרס באפט"א לשחקנית המשנה הטובה ביותר
קטגוריה:בריטיות שנולדו ב-1952
קטגוריה:בריטים שנולדו ב-1952
פרופבליקה

**פרופבליקה** (**ProPublica**) הוא ארגון ללא כוונת רווח, שמקום מושבו בניו יורק ואשר מגדיר עצמו כמרכז לעיתונאות עצמאית המתמקד בתחקירים לתועלת הציבור.

## היסטוריה
החברה הוקמה על ידי הרברט ומריון סנדלר, מנהלים לשעבר של הבנק Golden West Financial, שפנו לפעילות פילנתרופית לאחר מכירתו לבנק Wachovia בשנת 2006. בני הזוג סנדלר התחייבו להקצות מדי שנה 10 מיליון דולר לפרויקט. לשם הוצאת הרעיון אל הפועל שכרו את פול סטייגר, לשעבר העורך המנהל של ה-Wall Street Journal, כעורך ראשי. בתחילת הדרך העסיקה החברה 28 עיתונאים ועורכים, בהם זוכי פרס פוליצר צ'ארלס אורנסטיין, טרייסי וובר, ג'ף גרת' ומרכוס סטרן; מאז הצטרפו לצוות עיתונאים נוספים.

## פעילות
התחקירים מתבצעים על ידי עיתונאים של פרופבליקה והכתבות נמסרות לפרסום או לשידור גם אצל "שותפים" כגון 60 דקות, ביזנסוויק, CNN, פרונטליין, לוס אנג'לס טיימס, הניו יורק טיימס, ניוזוויק, USA Today, וושינגטון פוסט, הפינגטון פוסט ועוד רבים אחרים. לעיתים עובדים עיתונאי פרופבליקה בשיתוף פעולה עם עיתונאים של שותפים אלה. החברה מפיצה את התכנים תחת רישיון Creative Commons מסוג ייחוס-שימוש לא מסחרי-איסור יצירה נגזרת.

מימון הפעילות מתבצע בעיקר על ידי קרן סנדלר, אך החברה קיבלה מימון גם מקרן נייט, קרן מקארתור, קרן פורד, קרן קרנגי, Open Society Foundations של ג'ורג' סורוס ועוד. החברה, שאינה פועלת למטרות רווח, ספגה ביקורת בגין שכר הבכירים בה. כך, למשל, על פי הדוחות שהגישה למס ההכנסה, היה שכרו של סטייגר 571,687 דולר בשנת 2008, ושכר העורך המנהל היה 343,463 באותה שנה.

## הישגים
בשנת 2010 הפך פרופבליקה לאתר המקוון הראשון בהיסטוריה שכתבה שפורסמה בו זכתה בפרס פוליצר. הכתבה, שנכתבה על ידי שרי פינק, עסקה בהחלטות דחופות בענייני חיים-ומוות שהתקבלו על ידי רופאים תשושים בבית חולים שנותק על ידי ההוריקן קתרינה. הכתבה פורסמה הן באתר פרופבליקה והן במגזין של הניו יורק טיימס.

בשנת 2011 זכה האתר בפרס פוליצר שני עבור סדרת כתבות בנושא The Wall Street Money Machine (מכונת הכסף של וול סטריט) מאת ג'סי אייסינגר וג'ייק ברנסטין. הייתה זו הפעם הראשונה בה הוענק פרס פוליצר לסדרת כתבות שלא ראתה אור בדפוס (אלא רק באתר מקוון).

## קישורים חיצוניים

* 

* 

קטגוריה:עיתונות
קטגוריה:אתרי חדשות
קטגוריה:זוכי פרס פוליצר: שירות ציבורי
משפחת שיקופיצקי

**משפחת שיקופיצקי** ו**רחוב שיקופיצקי** (בגרסת היידיש: **שפיגעליצקי** [שפיגעל = מראה]) היא רצועת קומיקס הומוריסטית של הסופרת והמאיירת החרדית שפרה גליק.

רצועת הקומיקס ראתה אור משנות ה-90 של המאה ה-20 בשבועון הילדים "ילדים" של עיתון משפחה, עד חשוון תשע"ט נובמבר 2018. בשנים הראשונות התמקדה הסדרה בקורות "משפחת שיקופיצקי", רצועות אלו ראו אור בסדרה בת חמישה ספרים שיצאה לאור בהוצאת פלדהיים, בהמשך עברה הסדרה לעסוק ב"רחוב שיקופיצקי", וחמשת הספרים הבאים בסדרה נקראים בשם זה.

שמה של המשפחה הוא הלחם של המילים "שיקוף" ו"פיצקי" (קטן, בסלנג), ומטרתה לשקף אנקדוטות שכיחות בחיי משפחה. כל טור או כמה טורים בסדרה עוסקים באנקדוטות שונות מחיי משפחת שיקופיצקי שלה ארבעה ילדים: תמימה, יסכה, קהת וקלונימוס, וטומן בחובו עוקץ בעל מוסר השכל.

בשנת ה'תשפ"ה, חזרה הסדרה על גבי העיתון "ילדים".

## הדמויות
***יסכה** - האחות הבכורה, לומדת בכיתה ו' ובהמשך הסדרה בכיתה ז'. אוהבת להעיר לשני אחיה הצעירים ובעיקר לאחותה תמימה, ומרבה לדאוג לקלונימוס. אוהבת לערוך קניות, לקרוא ספרים, להזמין חברות לביתה ללמוד ולטייל עימהן, ולהיות מרוממת או לפחות שוות זכויות לאחיה הקטנים.
***תמימה** - האחות השנייה, תלמידת כיתה ד' ובהמשך הסדרה כיתה ה'. רוצה שיעריכו אותה, ושיתנו לה ציונים טובים כמו לאחותה הבכורה יסכה. היא חולמנית ומבולגנת ומרבה לשחק ומאידך לריב ולהסתכסך עם קהת.
***קהת** - ילד בינוני, השלישי במשפחה, לומד בכיתת מכינה (קדם כיתה א') ובהמשך הסדרה בכיתה א'. אוהב לשחק בארגז הדמיוני שלו וליסוע בדמיון עם קלונימוס בכלי רכב שונים למחוזות רחוקים. בכריכת הספר השני מופיע איור של קהת יושב עם אחיו בארגז שלו המצטייר ככדור פורח. מאחר תמיד להסעה הלוקחת אותו לתלמוד התורה. הדמות העליזה והשובבה בסדרה. מרבה לשחק ומאידך לריב עם תמימה.
***קלונימוס** - התינוק, מרבה לקבל מכולם תשומת לב, בספר הראשון חוגגים לו הילדים את יום הולדתו הראשון, מאוחר יותר בסדרה הוא חוגג יום הולדת שנתיים. ברוב הסדרה הוא אינו יודע לדבר, אך הוא משמש את הדמות הסקרנית, הבוכה ובעלת תשומת הלב הגדולה. מחשבותיו התמימות כתובות פעמים רבות בבועות מחשבה. בהמשך הסדרה הוא אומר חצאי מילים ומדבר מעט בשיבושים כאופייני לגילו.
***אבא, אמא, סבא וסבתא** - מופיעים מדי פעם ומשקפים את הסטריאוטיפ המקובל לכל אחת מארבע הדמויות: אמא - עסוקה ומבשלת, קוראת לארוחת ערב, לפעמים יוצאת לסידורים. סבא - מספר סיפורים מימי ילדותו ונותן מתנות, וכן הלאה. לפעמים מופיעות דמויות נוספות מהוויי המשפחה או בית הספר - דודה, מורה, חברים וחברות ועוד.

## רחוב שיקופיצקי
בהמשך הסדרה בני המשפחה עוברים לרחוב שיקופיצקי, ומכירים שם מגוון דמויות חדשות כמו למך (חברו של קהת), שלומציון (אחותו של למך), זוג הקשישים זלדה וזונדל, גרשון הגאון והתאומות דיצה וניצה.

## הערות שוליים

קטגוריה:ספרי ילדים ונוער בעברית
קטגוריה:ספרי ילדים ונוער חרדיים
קטגוריה:סדרות סיפורת חרדיות
קטגוריה:ספרי פלדהיים
היספניה יודאיקה (כתב עת)

**היספניה יודאיקה** הוא כתב עת מדעי על תולדות יהדות חצי האי האיברי ופזורתה בעידן המודרני. רואה אור במרכז היספניה יודאיקה בפקולטה למדע הרוח באוניברסיטה העברית בירושלים. יש בו שני חלקים: האחד מוקדש למאמרים בעברית, והשני למאמרים באנגלית ובספרדית.

עורכיו הם פרופ' יום טוב עסיס ורחל איבנייס-ספרבר.

## קישורים חיצוניים
*  כתב העת "היספניה יודאיקה", באתר האוניברסיטה העברית

קטגוריה:האוניברסיטה העברית בירושלים: כתבי עת
קטגוריה:יהדות ספרד
קטגוריה:כתבי עת להיסטוריה
באלינזית

**באלינזית** (באנגלית: **Balinese**, בבאלינזית: **Aksara Bali**) היא שפה מלאיו-פולינזית, המדוברת על ידי 3.9 מיליון תושבי האי באלי, תושבי צפון האי נוסה פנידה, מזרח האי לומבוק, ומערב האי ג'אווה שבארכיפלג האינדונזי. מרביתם של דוברי השפה הבאלינזית, דוברים גם אינדונזית.

היות שבמוסדות הציבור, ובתקשורת, באי באלי, מדברים בעיקר אינדונזית ואנגלית, מספר המשתמשים בשפה הבאלינזית, הולך וקטן מדי יום. רוב השולטים בשפה, משתמשים בה בעיקר לדיבור, תוך שמילים באינדונזית שזורות בה בערבוביה, בעוד שהשימוש בשפה בכתב, כמעט ונעלם.

## [[פונולוגיה]]

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שפות
קטגוריה:שפות אוסטרונזיות
קטגוריה:באלי
דנדרימר

שמאל|ממוזער|300px| דנדרימר ודנדרון (מונומר המרכיב את הדנדרימר)
**הדנדרימרים**  מאופיינים במבנה תלת־ממדי מרושת, סימטרי וכדורי המקנה להם מגוון רחב של שימושים. 

דנדרימרים הם סוג חדש של פולימרים שנוצרו במקור מסינתזה פשוטה של חזרות רבות על מונומר (תת היחידה). בדנדרימרים תהליך הפילמור של תתי היחידות אינו קווי באוריינטציה של  קשר ראש לזנב, אלא מעגלי במרחב בשל מספר הקבוצות פונקציונליות הקיימות על כל מונומר. לדנדרימרים תכונות ייחודיות כגון: הסתעפויות רבות, משקל מולקולרי מוגדר וחלל פנימי בין ענפי הדנדרימר, בדרך כלל בעל אופי הידרופובי. ניתן לשלוט על גודל הדנדרימר לפי מספר הפילמורים המעגליים. תכונות אלו הפכו את הדנדרימרים ליעד מושך עבור פיתוח יישומים ביולוגיים ולשיגור תרופות בפרט. ניתן להעניק לדנדרימרים תכונות רצויות על ידי חיבור קבוצות פונקציונליות על פני שטח המולקולה או בחללים שנוצרים בין הענפים. בדרך זו ניתן לתכנן את המולקולה בהתאם למטרה הטיפולית שלשמה נועדה: לכוונה ליעד הרצוי בגוף, לשלוט באופן שחרור התרופה ולדאוג לאחסון מתאים של התרופה בחלל המולקולה. לדוגמה: ניתן להפוך את הדנדרימרים למסיסים במים על ידי עטיפת המולקולה בקבוצות הידרופיליות. את התרופה ניתן לחבר לסביבה החיצונית של הדנדרימר עצמו, לקבוצות הפונקציונליות או לאחסנה בחלל הפנימי של הדנדרימר.
האפשרות האחרונה הציבה את הדנדרימרים בחזית המחקר למציאת נשא מתאים לתרופות אנטי סרטניות. אולם המחקר עדיין בראשית דרכו ויש לשכלל את השיטה על מנת למצוא פתרונות מתאימים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כימיה סופרא מולקולרית
אלכסנדר ביברשטיין

שמאל|ממוזער|200px|אלכסנדר ביברשטיין
**אלכסנדר ביברשטיין** (בפולנית: **Aleksander Bieberstein**; 1 ביולי 1889 – 4 בספטמבר 1979) היה מנהל בית החולים בגטו קרקוב, ניצול השואה. מחבר "זיכרונות חיסול יהודי קרקוב".

## קורות חיים
ביברשטיין, אחיו של איש הציבור מרק ביברשטיין, למד רפואה באוניברסיטת וינה ושימש כרופא צבאי בצבא האוסטרו-הונגרי.

עם הקמת גטו קרקוב מונה למנהל בית החולים של הגטו. לאחר חיסולו של הגטו נשלח יחד עם יתר היהודים ממנו למחנה פלאשוב. כאשר פונה מחנה פלאשוב נשלחו כל 20,000 האסירים למחנות ההשמדה, אך אוסקר שינדלר הצליח לשנות את יעד ההעברה של כמה מאות מהם למחנה ברינליץ, שם הקים מפעל. ביברשטיין נכלל בין היהודים שהועברו למחנה ברינליץ. בברינליץ הקים, בעזרתו של שינדלר, מכון לחיטוי וטיפול במחלות הזיהומיות שפרצו במחנה.

לאחר המלחמה נשאר ד"ר ביברשטיין בפולין והתקדם במערכת הבריאות הפולנית עד לתפקיד סגן שר הבריאות. בשנת 1957 עלה לישראל. בארץ עבד כרופא פנימי בכרכור ובגבעתיים עד לפרישתו מעבודה. תרם להכרה באוסקר שינדלר כחסיד אומות העולם.

בנו, ד"ר אדווין אוֹפּוֹצ'ינסקי (ביברשטיין) (Edwin Opoczyński (Biberstein)&lrm;), היה אף הוא רופא, ניצול מחנה אושוויץ.

## ספריו
* אלכסנדר ביברשטיין, **זיכרונות חיסול יהודי קרקוב**, ישראל, 1959.
* Aleksander Bieberstein, *Zaglada Zydów w Krakowie*; poslowiem opatrzyl Mieczyslaw Kieta, Kraków: Wydawn. Literackie, 1985. (Wyd. 2: 2001) 

## קישורים חיצוניים
* דף לזכר אלכסנדר ביברשטיין באתר ההסתדרות הרפואית בישראל
* מתוך נאומו של ד"ר ביברשטיין על חסיד אומות העולם אוסקר שינדלר
* דיוקנו של אלכסנדר ביברשטיין באתר יד ושם
* דיוקנו של אלכסנדר ביברשטיין (1954) באתר יד ושם

## הערות שוליים

קטגוריה:רופאים יהודים פולנים
קטגוריה:ישראלים ילידי פולין
קטגוריה:ניצולי השואה: פולין
קטגוריה:אסירים בגטו קרקוב
קטגוריה:ישראלים כותבי זיכרונות מהשואה
קטגוריה:עולים בשנות ה-1950
קטגוריה:רופאים פנימיים ישראלים
קטגוריה:ניצולי שינדלר
קטגוריה:אסירים במחנה הריכוז פלאשוב
קטגוריה:רופאים יהודים בשואה
קטגוריה:בעלי תואר דוקטור מאוניברסיטת וינה
קטגוריה:ישראלים שנולדו ב-1889
קטגוריה:ישראלים שנפטרו ב-1979
קשורן וולקוט

**קשורן וולקוט** (באנגלית: **Keshorn Walcott**; נולד ב-2 באפריל 1993) הוא אתלט מטרינידד וטובגו. הוא אלוף אולימפי (לונדון 2012) בהטלת כידון.

## ביוגרפיה
וולקוט נולד בעיר קוטו שבטרינידד.

באליפות העולם באתלטיקה לנוער שנערכה בברצלונה בשנת 2012 זכה וולקוט במדליית הזהב, כשהטיל את הכידון למרחק של 78.64 מטרים. לפני בריאן טולדו הארגנטינאי (77.09 מטרים) ומורנה מולמן מדרום אפריקה (76.29 מטרים)

### אלוף אולימפי
באולימפיאדת לונדון (2012) זכה במדליית הזהב עם הטלה למרחק של 84.58 מטרים, לפני אלכסנדר פיאטניטסיה האוקראיני (84.51 מטרים) ואנטי רוסקנן הפיני (84.12 מטרים) והפך לאלוף האולימפי הצעיר ביותר בהטלת הכידון.

## קישורים חיצוניים

## הערות שוליים

קטגוריה:אתלטים טרינידדים
קטגוריה:אלופים אולימפיים: הטלת כידון (גברים)
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:ילידי 1993
קטגוריה:מטילי כידון באולימפיאדת טוקיו (2020)
חן יסודות

**חן יסודות** (לשעבר **חן ישראל קלַיְנמן**; נולד ב-1979) הוא משורר ישראלי.

## ביוגרפיה
חן ישראל נולד ביבנה, בן שלישי להורים מרקע דתי-לאומי.
התחנך במערכת החינוך הממלכתית-דתית וסיים את שירותו הצבאי במסגרת ההסדר בישיבת הגולן בחיספין. במהלך השנים שלאחר מכן עזב את אורח החיים הדתי-אורתודוקסי.

יסודות הוא בוגר תואר ראשון במדעי המוח וספרות עברית באוניברסיטת בר-אילן. בעל תואר דוקטור לספרות משווה מטעם אוניברסיטת בר-אילן, מחקרו עסק בסופרים דוד שחר וחורחה לואיס בורחס. חלק מרכזי מפעילותו הספרותית והציבורית מוקדש לזכויות בעלי חיים בכלל ולטבעונות בפרט.

שיריו התפרסמו בבמות הספרותיות השונות, החל מן העיתונות הכתובה וכלה בכתבי-עת בדפוס וכתבי-עת מקוונים.
ב-2010 הקים יחד עם רן יגיל את כתב העת המקוון לספרות, "יקוד". כיום שותף פעיל בכתב העת עמדה.

בגיל 20, אימץ אורח חיים צמחוני, ובשנת 2011 אימץ אורח חיים טבעוני.

מתגורר כיום בתל אביב.

## ספריו
* **צעדים במרחב** (כרמל, 2006). ספר שירה.
* **במלוא מוטת הבריאה** (עמדה, 2010). ספר שירה.
* **ילידית של הקיים** (עמדה, 2012). ספר הגות ושירה.
* **תיקוני שואה** (כרמל ועמדה חדשה, 2014). ספר הגות, שירה ופרוזה. הספר כולו עוסק בזכויות בעלי חיים ובטבעונות.
* **רפאים בממשות החמלה** (דרור, 2016). ספר שירה והגות. הספר מתמקד בזכויות בעלי חיים ובטבעונות.
* **בראשית היה הפלא, עיון במכלול יצירתו של דוד שחר** (כרמל ועמדה חדשה, 2021). ספר עיון ומחקר.

## קישורים חיצוניים
* 

* 
* יקוד, כתב-עת לספרות.
* 
* עמוס אדלהייט, על "ילידית של הקיים" בתוך ארבעה דיונים דחופים (בציר "עמדה" 2012)  בכתב-העת "יקוד".
* צור ארליך, שלום, שמי חן ישראל ואני כותב שירים כי אני סירוב להיגמר, באתר מהמחסן של צור ארליך, על "במלוא מוטת הבריאה".
* 
* אורנה רינת, כל יללה היא קול בלתי אפשרי, על "תיקוני שואה" באתר אנימלס.
* אורנה רינת, אל פלומת גופך שאיננו, על "רפאים בממשות החמלה" באתר אנימלס.
* 
* 
* 

## הערות שוליים

קטגוריה:משוררים ישראלים
קטגוריה:טבעונים ישראלים
קטגוריה:בעלי תואר דוקטור מאוניברסיטת בר-אילן
קטגוריה:תל אביב-יפו: אישים
קטגוריה:ישראלים שנולדו ב-1979
משה ברנשטיין (רב)

הרב **משה ברנשטיין** (תרנ"ב, 1892 - י"ח באב תשט"ז, 26 ביולי 1956) היה ר"מ בישיבת כנסת בית יצחק בקמניץ, ולאחר מכן מייסד וראש ישיבת קמניץ בירושלים.

## ביוגרפיה
נולד בעיר לושה, מחוז מינסק שבבלארוס, לרב אברהם אליהו ברנשטיין, בנו של הרב משה ברנשטיין, רבה של לושה. למד בישיבת סלוצק אצל הרב איסר זלמן מלצר, ולאחר מכן בישיבת כנסת בית יצחק בסלובודקה אצל הרב ברוך בר ליבוביץ. נישא לנחמה, בתו של רבו הרב ליבוביץ. 

לאחר נישואיו כיהן כר"מ בישיבה בקוסובה, ובאותה תקופה למד בחברותא עם החזון איש. לאחר מכן שימש ר"מ בישיבה של חסידות קרלין בלונינץ. בשנות ה-30 התמנה על ידי חותנו כר"מ בישיבת בית יצחק ששכנה אז בקמניץ. כמו כן פתח כולל אברכים בקמניץ ועמד בראשו. עם פרוץ מלחמת העולם השנייה, נמלט לווילנה.

בחודש ניסן שנת תש"א (1941) עלה לארץ ישראל והתיישב בירושלים. יחד עם גיסו הרב יעקב משה ליבוביץ יסד בירושלים את ישיבת קמניץ ועמד בראשה עד פטירתו. עקב מצבו הרפואי שהה בשנה האחרונה לחייו בשווייץ. 

שני חתניו, הרב אשר ליכטשטיין והרב יצחק שיינר, מילאו את מקומו בראשות הישיבה.

הרב משה ברנשטיין נפטר ב-26 ביולי 1956 ונקבר בהר המנוחות.

## חיבוריו
* **דברי משה** (חלק א) - שיעורים על מסכתות בבא קמא, בבא מציעא ובבא בתרא
* **דברי משה** (חלב ב) - שיעורים על מסכתות יבמות, גיטין, קידושין, כתובות ונדרים
* **הגיוניות** - הגיונות על עניינים שונים שכתב בימי מחלתו
* **אחדות ישראל**

## קישורים חיצוניים
* 

## הערות שוליים

קטגוריה:ראשי ישיבה ליטאים במזרח אירופה
קטגוריה:ראשי ישיבה ליטאים בישראל
קטגוריה:ראשי ישיבה ליטאים בארץ ישראל
קטגוריה:משפחת ברוך בר ליבוביץ
קטגוריה:עולים במלחמת העולם השנייה
קטגוריה:יהודים הקבורים בהר המנוחות
קטגוריה:ישראלים שנולדו ב-1892
קטגוריה:ישראלים שנפטרו ב-1956
וירוזום

ממוזער|סכימה של המבנה החלבוני והשומני של הוירוזום
**וירוזום** הוא מעטפת חלבונית ושומנית של נגיף החסרה את החומר תורשתי וקוטרה הוא כמה עשרות ננומטרים. הווירוזום מוכשר לחדור את ממברנת התא בהתאם ליכולתו של הנגיף ממנו נוצר. תכונות אלו של הווירוזום מקנות לו יכולת לשמש כנשא תרופות בדומה לליפוזומים. ניתן ליצור במעבדה וירוזומים על ידי המסה והפרדת המעטפת משאר חלקי הנגיף הכוללים את החומר תורשתי וחלבונים נוספים. הפרדה זו נחוצה לצורך ביטול יכולת ההתרבות של הנגיף ומילוי הווירוזום בתוכן התרופתי הרצוי.

## שימושים
טכניקות ריפוי גנטי וחיסון מומת עושות שימוש בוירוזום. בביוטכנולוגיה נעשה שימוש בוירוזומים המשמשים כנשאים לשם הדבקת תאים בחלבון או בRNA רצוי.

כיום בעולם שיגור התרופות, נגיף השפעת (האינפלואנזה) הוא הנשא הנפוץ ביותר הודות לחלבונים נגיפיים ייחודיים הנמצאים על גבי המעטפת שלו, כגון החלבון המהגלוטינין ונוירואמינידאז. חלבונים אלו תורמים ליציבות ואחידות המעטפת של הנגיף והוירוזום. החלבון המהגלוטינין מסייע לנגיף בתהליך ההדבקה ובתהליך האיחוי (אנדוציטוזה), המנוצלים בווירוזום לצורך שיגור התרופה לתוך תא המטרה. כתוצאה מכך וירוזומים שנוצרו מנגיף האינפלואנזה בעלי יתרון משמעותי על פני וירוזומים ונשאים אחרים.

## קישורים חיצוניים

## הערות שוליים

קטגוריה:תא
קטגוריה:אימונולוגיה
ננו-ספירה

**ננו ספירה** היא סוג של ננוקפסולה. ננו-ספירה היא חלקיק ננומטרי כדורי וחלול. את הננו-ספירה ניתן לייצר ממגוון גדול של חומרים כגון: חלבונים, סוכרים, חומצות גרעין, מתכות, חומרים אורגניים, אנאורגניים ועוד. כתוצאה מכך לננו-ספירה מגוון רחב של יישומים ביניהם שיגור תרופות. יצירת החלקיקים הננו-ספירים מאפשרת להקטין את צפיפות החומר ולהגדיל את שטח הפנים שלו.

המבנה הננו-ספירי מאפשר מספר דרכים לנשיאת התרופה; לעיתים החלקיק חלול ומעטפתו החיצונית היא התרופה או לחלופין ניתן לכלוא את התרופה בתוך החלקיק כאשר המעטפת מורכבת מחומר אחר. למעטפת חשיבות רבה כיוון שמעבר להיותה גוף החלקיק, ניתן להעניק לה תכונות שיקלו על שיגור התרופה והכוונתה ליעד המתאים. לדוגמה: ניתן לייצר את המעטפת מסוכר המהווה מזון לחיידקים אליהם מיועדת אנטיביוטיקה הכלואה בחלל החלקיק. כך החיידקים יתרכזו סביב החלקיק ויחשפו את התרופה תוך פירוק הסוכר .  יתרונות נוספים שניתן להעניק על ידי שליטה במבנה המעטפת הם: שליטה בקצב שחרור התרופה על ידי ייצור מעטפת עבה יותר, או הגנה על התרופה מפני מערכת החיסון על ידי כליאת התרופה בתוך מעטפת אינרטית.

## הערות שוליים

קטגוריה:ננוטכנולוגיה
מריאן יאראביצה

**מריאן יאראביצה** (נולד ב-27 באפריל 1989 בצ'אדצה) הוא כדורגלן סלובקי המשחק בעמדת הבלם בקבוצת סניצה.

## קריירה
בקיץ 2010, הוא הצטרף למועדון הפולני קרקוביה קרקוב עם חוזה חתום לארבע שנים. ביוני 2011, הוא הושאל למועדון הבולגרי לודוגורץ ראזגרד לשנה אחת. בסיום העונה מריאן זכה יאראביצה עם הקבוצה באליפות הליגה ובגביע, וחזר לקרקוביה בתום העונה לאחר שהסתיימה תקופת ההשאלה.

הוא שיחק בנבחרות הנוער של סלובקיה - נבחרת סלובקיה בכדורגל עד גיל 19 (Slovakia U-19) בשנת 2008, ונבחרת סלובקיה בכדורגל עד גיל 21 (Slovakia U-21) בשנים 2009-2010.

## קישורים חיצוניים

## הערות שוליים

קטגוריה:כדורגלנים סלובקים
קטגוריה:מגני כדורגל סלובקים
קטגוריה:כדורגלני דוקלה באנסקה ביסטריצה
קטגוריה:כדורגלני קרקוביה קרקוב
קטגוריה:כדורגלני לודוגורץ ראזגרד
קטגוריה:סלובקים שנולדו ב-1989
CamStudio

**CamStudio** היא תוכנה חופשית בקוד פתוח ללכידת תצלומי מסך בווידאו.  התוכנה מצלמת את המסך בפורמט AVI של מיקרוסופט, אדובי פלאש או SWF של מקרומדיה. התוכנה נכתבה בשפת-C++.

## היסטוריה
התוכנה הוצגה לראשונה באוקטובר 2001, כתוכנה בקוד פתוח מאת RenderSoft. רישיון הקוד הפתוח הומר לרישיון הציבורי הכללי של גנו בדצמבר 2002 עם שחרור גרסה 1.8. ב-2003 התוכנה נרכשה על ידי eHelp Corporation, שהייתה בעלת מוצר מתחרה, RoboDemo (שכיום נקרא Adobe Captivate). החברה שחררה את גרסה 2.1 של CamStudio ברישיון פרטי והסירה את היכולת ליצור קובצי SWF. לאחר מכן אדובי רכשה את החברה.

הפיתוח של CamStudio בגרסה 2.0, הגרסה האחרונה שהייתה בקוד פתוח, נמשך, ובספטמבר 2007 יצאה גרסת בטא 2.5.

הגרסה הבאה, השלישית של התוכנה, CamStudio 3, תכתב מחדש בשפת C#, ונמצאת עדיין בשלבי פיתוח מקדימים (2012).

## קישורים חיצוניים

* 
* אתר הפיתוח בסורספורג'

## הערות שוליים

קטגוריה:תוכנה חופשית
קטגוריה:תוכנות שהושקו ב-2001
קטגוריה:תוכנות וידאו